હાર્દિક પટેલેે પત્રકાર પરિષદની શરૂઆતમાં જ ટિકિટોની વહેંચણી સહિતના વિવાદ અંગે સેવેલા મૌન સંદર્ભે માફી માગી હતી. તેણે કહ્યું કે, કોંગ્રેસ સાથેની છેલ્લી સાત આઠ બેઠક દરમ્યાન બિનઅનામત વર્ગને ઓબીસી અનામત આપવાની જે કોંગ્રેસની ફોર્મ્યુલા હતી તેની પાટીદાર સમાજની વિવિધ સંસ્થાઓ બંધારણીય નિષ્ણાતો, પૂર્વ જજો વગેરે સાથે ચર્ચા વિમર્શ કરીને આ ફોર્મ્યુલા પ્રત્યેક વ્યક્તિને શિક્ષણ, રોજગાર સહિતના તમામ ક્ષેત્રે સમાન અધિકાર આપતી હોવાથી સ્વીકારી છે.